akademisk grad
Store norske leksikon,Samfunn,Utdanning og forskning,Forskning og høyere utdanning,Grader og titler,Akademiske grader
En akademisk grad er en fullført utdannelse ved en akademisk institusjon, som gir rett til en akademisk tittel.
I dag deles akademiske grader inn i tre nivåer: lavere grad (de fleste med normert studietid på tre år), høyere grad (de fleste med normert studietid på to år) og doktorgradsnivå (normert til tre år). Gradene bygger på hverandre.Dagens akademiske gradsstruktur ble innført med kvalitetsreformen i 2003. Den erstattet den gamle strukturen med blant annet cand.mag.-graden (lavere grad) og kandidatgraden (høyere nivå, videreført for noen fagretninger). Dessuten ble det innført en ny doktorgrad (PhD), mens lisensiat- og magistergraden (mellom høyere grad og doktorgradsnivå) ble fjernet fra gradsstrukturen.Akademiske grader som tildeles i Norge etter 2003: Lavere grad bachelor høyskolekandidat Høyere grad cand.med. (candidatus/candidata medicinae) cand.med.vet. (candidatus/candidata medicinae veterinariae) cand.psychol. (candidatus/candidata psychologiae) cand.theol. (candidatus/candidata theologiae) master Doktorgrad dr.philos. (doctor philosophiae)  ph.d. (philosophiae doctor)  Dessuten tildeles tittelen æresdoktor: dr.h.c. (doctor honoris causa) Les mer i Store norske leksikon bachelor master doktorgrad Eksterne lenker Utdanning.no om akademiske grader